open-index/open-wikipedia-markdown huggingface dataset:
עסקאות המוזיקה היקרות ביותר בכל הזמנים

[ממוזער|249x249 פיקסלים|[מדונה, האישה עם עסקת המוזיקה היקרה בכל הזמנים.]]
**עסקאות המוזיקה היקרות ביותר בכל הזמנים** כוללות את כל העסקאות אשר נעשו בסכומים של למעלה מ-50 מיליון דולרים לפחות, המהווה את המינימום. עסקאות אלה כוללות חוזים שנחתמו בין אמנים, הרכבים מוזיקליים או להקות לחברות תקליטים, הפצה וקידום של מוזיקה, כמו גם הסכמים של מכירת זכויות על מוזיקה בסכומים של למעלה מ-150 מיליון דולרים.

העסקאות הגדולות ביותר נראו בתחום מכירת זכויות על מוזיקה, עסקאות אשר החלו בשנת 2019.

## היסטוריה
העסקה הראשונה היקרה שדווחה הייתה של המוזיקאי ג'ון סטפן זמקניק  במהלך המאה ה-19. סכום העסקה לא היה ידוע אך כן נחשף כי מדובר בעסקה בת 5 ספרות ובכך היה זמקניק הראשון שחתם על עסקה בסכום של למעלה מעשרת אלפים דולרים. בשנות ה-60 של המאה ה-20 כבר החלו לחתום על חוזים בשווי של שש ספרות כמו העסקה של לד זפלין עם אטלנטיק רקורדס שהייתה בשווי של 143 אלף דולרים ב-1968, העסקה הגדולה ביותר ללהקה באותה תקופה. בשנות ה-70 החלו לעשות עסקאות בשווי של מיליוני דולרים, כמו העסקה שביצעה הרולינג סטונז ב-1971 שהייתה באותה תקופה לעסקה הגדולה ביותר. לאחר כמה שנים המוזיקאי ניל דיימונד שבר את שיאה כאשר חתם על עסקה שהוערכה ב-4–5 מיליון דולרים עם קולומביה רקורדס וזמן קצר לאחר מכן השיא נשבר שוב על ידי המוזיקאי פול מקרטני שחתם על עסקה בשווי 8 מיליון דולרים עם קפיטול רקורדס ואלטון ג'ון שחתם על עסקה עם MCA רקורדס באותו השווי.

בשנת 1975 השיא נשבר על ידי המוזיקאי סטיבי וונדר שחתם על חוזה עם מוטאון בשווי 13 מיליון דולרים. בשנות ה-80 החלו להיחתם חוזים עם 8 ספרות כאשר הראשונה לעשות זאת הייתה דיאנה רוס שחתמה על חוזה בשווי 20 מיליון דולרים עם RCA רקורדס ב-1980. בשנת 1983 הרולינג סטונז שברה את שיאה עם חוזה בשווי 28 מיליון דולרים עם CBS רקורדס. בשנות ה-90 העסקאות המשיכו לשבור שיאי שווי כאשר אמנים כמו ג'נט ג'קסון, מייקל ג'קסון, מדונה ופרינס חתמו על חוזים בשווי של 40–60 מיליון דולרים. עד 2016 כבר היו חוזים שעברו את הסכום של 100 מיליון דולרים.

## הרשימה

### הערכות בתקשורת
השווי של החוזים הללו מבוסס על ספקולציות בתקשורת והשווי שלהם אינו אומת באופן רשמי:

## חוזי מכירת זכויות על מוזיקה
רשימה זו כוללת את כל העסקאות בסכום של מעל ל-150 מיליון דולרים שבהם אמנים מכרו את הזכויות של המוזיקה שלהם או על חלק מהמוזיקה שלהם:

### עסקאות שנערכו על שם אמנים לאחר מותם
רשימה זו כוללת רק עסקאות של אמנים שנערכו לאחר מותם בנושאים שונים הקשורים למוזיקה:

## הערות שוליים

קטגוריה:דירוג בנושא מוזיקה
צ'ארלס הילמן בראף

**צ'ארלס הילמן בראף** (באנגלית: **Charles Hillman Brough**; ) היה פוליטיקאי אמריקאי, איש המפלגה הדמוקרטית, שכיהן כמושל ארקנסו ה-25 בשנים 1917–1921. בראף היה המושל שחתם על חוק זכות בחירה לנשים בארקנסו, ותמך בו ברמה הלאומית.
## ראשית חייו
צ'ארלס הילמן בראף, נולד בעיר קלינטון שבמחוז הינדס שבמרכז מיסיסיפי. ב-1894 הוא סיים את לימודיו במיסיסיפי קולג' שבעירו. ב-1898 הוא קיבל תואר דוקטור לפילוסופיה מאוניברסיטת ג'ונס הופקינס. ב-1902 הוא סיים לימודי משפטים באוניברסיטת מיסיסיפי. הוא לימד במיסיסיפי קולג' ובקולג' לשעבר לנשים, הילמן, גם הוא בקלינטון, ולאחר מכן באוניברסיטת ארקנסו בפאייטוויל. בראף כיהן כדיאקון בכנסייה הבפטיסטית.
## מושל ארקנסו
ב-1916 נבחר בראף כמושל ארקנסו. בבחירות הוא הביס את עורך הדין וולאס טאונסנד, יליד איווה, שבהמשך כיהן במשך תקופה ארוכה כנציג ארקנסו בוועדה הרפובליקנית הלאומית. טאונסנד ניסה להתמודד שוב על משרת המושל ב-1920 מול יורשו של בראף, תומאס צ'יפמן מקריי.

במהלך תקופת כהונתו של בראף כמושל, הוקם בארקנסו מוסד לנשים עברייניות ונפתח בית ספר תעשייתי לנערות. הוא חתם על חוק שהתיר לנשים להצביע בבחירות המקדימות. בהנהגתו, הייתה ארקנסו ליחידה מבין מדינות הדרום שבה ניתנה זכות בחירה לנשים עוד לפני קבלת התיקון ה-19 לחוקת ארצות הברית. בראף, שהיה ליברל דמוקרט, תמך בפומבי בחוקים נגד מעשי לינץ'. ב-1918 הוא נבחר לכהונה שנייה כמושל, כאשר המפלגה הרפובליקנית תמכה בו כנגד מועמד המפלגה הסוציאליסטית, קליי פלקס.

ב-1919 התרחש טבח איליין  בעיירה איליין שבמחוז פיליפס, כאשר תושבים לבנים הפיצו שמועות שווא על תושבים אפרו-אמריקאים שביקשו להרוג לבנים אף על פי שהתושבים השחורים ביקשו רק לנסות להקים איגוד מקצועי כדי לדרוש תנאי שכר טובים יותר כחוכרי אדמות. בראף ביקש ממחלקת המלחמה של ארצות הברית לשלוח לארקנסו כוחות וליווה אותם לאזור ההתרחשות. שם הקיפו חיילים את התושבים השחורים, ותושבים לבנים הרגו תושבים שחורים ללא הבחנה. לפחות שני אנשים נהרגו על ידי החיילים. 237 שוחרים נהרגו בטבח. היה זה אחד העימותים הגזעיים הקטלנים ביותר בהיסטוריה של ארצות הברית.
## שנותיו האחרונות
בשנים 1925–1928 שימש בראף כמנהל משרד המידע הציבורי, וב-1929 כנשיא הקולג' הבפטיסטי המרכזי בקונוויי. בשנים 1934–1935 הוא שימש כיושב ראש ועדת הגבול בין וירג'יניה לבין מחוז קולומביה. ב-1932 הוא התמודד ללא הצלחה במושב בסנאט של ארצות הברית, אך נוצח בבחירות המקדימות של הדמוקרטים על ידי הסנאטורית המכהנת האטי קראווי.

צ'ארלס הילמן בראף נפטר בוושינגטון די. סי. ב-26 בדצמבר 1935. כמו רבים ממושלי ארקנסו הוא נטמן בבית הקברות רוזלון שבליטל רוק.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 86-87.


## קישורים חיצוניים

* צ'ארלס הילמן בראף באתר אגודת המושלים הלאומית 
* צ'ארלס הילמן בראף באנציקלופדיה של ארקנסו 
* צ'ארלס הילמן בראף באתר The Political Graveyard 
* 

## הערות שוליים

קטגוריה:אמריקאים ילידי מיסיסיפי
קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת מיסיסיפי
קטגוריה:בעלי תואר דוקטור מאוניברסיטת ג'ונס הופקינס
קטגוריה:נשיאי אוניברסיטאות בארצות הברית
קטגוריה:אמריקאים שנולדו ב-1876
קטגוריה:אמריקאים שנפטרו ב-1935
אגם אורסטיאדה

**אגם אורסטיאדה** או **אגם קסטוריה** (ביוונית: **Λίμνη Ορεστιάδα**) הוא אגם בקסטוריה, מקדוניה, בצפון מערב יוון. האגם נמצא בגובה 630 מטר מעל פני הים ומשתרע על פני שטח של 28 קמ"ר.

האגם מתמלא מתשעה נחלים שונים, והוא מתנקז לנחל הליאקמון. עומקו של האגם נע בין תשעה לעשרה מטרים. חצי האי קסטוריה (בו נמצאת קסטוריה) מחלק את האגם לשני חלקים, הגדול מצפון והקטן מדרום.

האגם נקרא על שם האוריאדות, נימפות הרים מהמיתולוגיה היוונית. מסביב לאגם ישנם מספר אתרים, העיירה קסטוריה בה ניתן לראות את האדריכלות הביזנטית, מנזר ביזנטי מהמאה ה-11 ויישוב פרה היסטורי משוחזר. בחורף האגם קופא לחלוטין.

## קישורים חיצוניים

קטגוריה:אגמים הרריים
דניאל נובואה

**דניאל רוי גילכרייסט נובואה אסין** (בספרדית: **Daniel Roy Gilchrist Noboa Azín**; נולד ב-30 בנובמבר 1987 בגואיאקיל), הוא פוליטיקאי ואיש עסקים אקוודורי, המכהן כנשיא אקוודור ה-48, לאחר שזכה בבחירות בשנת 2023. בגיל 35, הוא התמנה לתפקיד הנשיא הצעיר ביותר בתולדות אקוודור.

נובואה היה חבר ב בין השנים 2021 ו-2023, עד שהיא פורקה על ידי הנשיא הקודם, גיירמו לאסו, בתהליך הנקרא מוארטה קרוסדה . במסגרת התהליך, הנשיא מפרק את האספה הלאומית, אך ניתן לפתוח נגדו הצבעת אי אמון, בה הפסיד והוקדמו הבחירות.

לפני הקריירה הפוליטית שלו, נובואה מילא מספר תפקידים בתאגיד של משפחתו, "Noboa Corporation". אביו, אלווארו נובואה, הקים את התאגיד לאחר שרץ ללא הצלחה חמש פעמים לתפקיד הנשיא.

## ביוגרפיה
דניאל רוי גילכרייסט נובואה אסין נולד ב-30 בנובמבר 1987 בגואיאקיל שבאקוודור. נובואה הוא בנו של איש העסקים אלווארו נובואה והרופאה והפוליטיקאית אנאבלה אסין.

בשנת 2010, קיבל תואר במנהל עסקים לאחר שסיים את לימודיו בבית הספר לעסקים של אוניברסיטת ניו יורק בארצות הברית.

בשנת 2019 קיבל תואר שני במנהל עסקים בבית הספר קלוג לניהול של אוניברסיטת נורת'ווסטרן, שנמצאת באוונסטון באילינוי. בשנת 2020 הוא קיבל תואר שני נוסף במינהל ציבורי מאוניברסיטת הרווארד ובשנת 2022 הוא קיבל תואר שני בתקשורת פוליטית מאוניברסיטת ג'ורג' וושינגטון.

במאי 2023, נובואה רץ ביחד עם מפלגתו "התנועה הדמוקרטית הלאומית" בבחירות לנשיאות אקוודור. באוקטובר הוא התקדם לשלב השני, בו התמודד מול לואיסה גונסאלס, דבר שהפתיע רבים עקב כך שהסקרים חזו את נפילתו. בסיבוב השני שהתקיים ב-15 באוקטובר זכה בכ-52% מהקולות, וניצח בבחירות.

נובואה זכה בכהונה שנייה בבחירות 2025, גם הפעם לאחר שהביס את גונסאלס בסיבוב השני.

## קישורים חיצוניים

* 

## הערות שוליים

קטגוריה:נשיאי אקוודור
קטגוריה:פוליטיקאים אקוודורים
קטגוריה:אנשי עסקים
קטגוריה:בוגרי אוניברסיטת ניו יורק
קטגוריה:בוגרי אוניברסיטת נורת'ווסטרן
קטגוריה:בוגרי אוניברסיטת ג'ורג' וושינגטון
קטגוריה:אישים שהופיעו ברשימת טיים 100 נקסט
קטגוריה:ילידי 1987
תל א-סולטאן (רפיח)

**תל א-סולטאן** (בערבית: **معسكر تل السلطان**) הוא שכונה או מחנה פליטים בנפת רפיח, מצפון-מערב לעיר רפיח ולמחנה רפיח. המחנה הוקם כדי לקלוט פליטים ממחנה קנדה.

אונר"א אינה מבדילה בין המחנה לבין מחנה רפיח. לפי אומדן הלשכה הפלסטינית המרכזית לסטטיסטיקה ב-2006 גרו במחנה 24,418 תושבים.

## היסטוריה
ב־1971 החליטה ממשלת ישראל לפעול לשיקום מחנות הפליטים שברצועת עזה, מתוך מחשבה שמהלך זה יעזור להרגעת המתיחות הביטחונית ושינוי דעת הקהל לטובת ישראל, לאחר שתחת השלטון המצרי לא נעשה מאמץ לשקם את הרצועה. כחלק מהתוכנית הוקמו שכונות חדשות לפליטים בעזה, כשמע"ץ מבצעת את עבודת התשתית, בין השאר הוקמה בדרך זאת שכונת קנדה ברפיח מצידו המצרי של הגבול. במהלך שיחות השלום, התעקשה מצרים שהגבול בין ישראל למצרים יעבור בדיוק בתוואי הגבול הבין-לאומי – קו עקבה–רפיח, שנקבע 75 שנה לפני כן, בשנת 1906 בין האימפריה הבריטית והאימפריה העות'מאנית, מבלי להתחשב במציאות שהשתנתה בינתיים, כשרפיח התפשטה מעבר לקו הגבול הבין-לאומי ההיסטורי כבר החל מתקופת המנדט. ובמיוחד במהלך השנים שישראל שלטה ברפיח וצפון סיני (בין 1967 ל-1982), בנוסף, כאמור הקימה ישראל שכונה חדשה לפליטי רפיח – שכונת קנדה, בצידו המצרי של הגבול. שטח השיפוט של העיר רפיח באותה עת היה 14,000 דונם. קו הגבול החדש חצה אותה לאורך 5 ק"מ והשאיר 20% מתושביה בצד המצרי, מאות בתים נבנו ממש על הגבול.

בינואר 1982 החלה הקמת ציר פילדלפי והגדר לאורכו. בהסכם השלום נקבע שתושבי שכונת קנדה יעברו לצד הישראלי לשכונה חדשה בתל א-סולטאן בצפון מערב רפיח. עבודות ההקמה של ציר פילדלפי נמשכו עד אפריל 1983, ובמהלכן פונו ונהרסו 330 בתים, נוצרה רצועה ברוחב 40 מטר, נבנתה גדר מערכת אלקטרונית והוקם מעבר רפיח שסביבו 4 גדרות. למפונים שביתם נהרס הוקצו מגרשים חדשים בתל א-סולטאן. תושבים רבים נשארו בצד המצרי, כולל תושבי שכונת קנדה, שהקמת השכונה החדשה עבורם לא הושלמה, ומצבם הכלכלי התדרדר במהירות מאחר שנותקו ממקורות הפרנסה שלהם. הכשרת שטח בתל א-סולטאן לתושבי שכונת קנדה החלה ב-1986, אך מעבר התושבים התעכב בגלל מחאות של מתנחלי גוש קטיף. כמה מחברי הכנסת של הליכוד הצטרפו גם הם למחאות אף על פי שהמהלך היה חלק מהסכם השלום. רק ב-1989 החלו המעבר לתל א-סולטאן. מתנחלי גוש קטיף החלו שוב בפעולות מחאה, ב-13 בדצמבר 1989 פלשו למחנה והחלו לחבל בתשתיות המים והחשמל שהוקמו בו. מספר ימים אחר כך גרמו נזקים לשני בתים בשכונה.

תהליך היישוב מחדש נמשך עד שנת 2000, כאשר מצרים מימנה את הפרויקט בשנתיים הראשונות ולאחר מכן הוא מומן על ידי קנדה וכווית. ליישוב עברו תושבים רבים של מחנה הפליטים קנדה.

במאי 2004 פעל צה"ל בשכונה במבצע קשת בענן ורבים מתושביו פונו ממנו.

### במלחמת חרבות ברזל
במהלך שנת 2024, במסגרת מלחמת חרבות ברזל, לחם צה"ל נגד מחבלי החמאס והג'יהאד האסלאמי במחנה, כחלק מקרב רפיח. במחנה אותרו פירים, מנהרות לחימה ואמצעי לחימה רבים, והושמדו אתרי ייצור רקטות משמעותיים.

בשעות הערב של 26 במאי 2024 חיסל כלי טיס של חיל האוויר הישראלי מספר מחבלי חמאס, ביניהם יאסין רביע, ששהו בצריף פח במחנה עקורים בתל א-סולטאן. כתוצאה מהחיסול נפגעו גם אוהלים סמוכים ולפחות 50 איש נספו באירוע, ו-240 נפצעו. האירוע כונה האסון בתל א-סולטאן.

ביולי 2024 פוצצו חיילים מחטיבה 401 את מאגר המים של המחנה בהוראת מפקדיהם.

ב-16 באוקטובר 2024 נהרג במקום יחיא סינוואר, מנהיג חמאס ברצועת עזה, בהיתקלות אקראית עם לוחמי חטיבת ביסלמ"ח (חטיבה 828) בשטח שבו שיערו שהוא נמצא. על גופו נמצא פתק עם מערכת המנהרות שתחת תל א-סולטן .

## קישורים חיצוניים

## הערות שוליים

קטגוריה:נפת רפיח
קטגוריה:מחנות פליטים פלסטיניים ברצועת עזה
מאט בטינלי-אולפין

**מאט בטינלי-אולפין** (באנגלית: **Matt Bettinelli-Olpin**; נולד ב-19 בפברואר 1978) הוא במאי, שחקן ומוזיקאי אמריקאי. הוא חבר שייסד את להקת הפאנק "" ושותף
ליצירת הקולנוע הקולקטיבית "צ'אד, מאט ורוב" וגם לחברת ההפקה "". הוא ידוע בעיקר בשל עבודתו כבמאי בסרטי האימה, הכוללים את "מי שעומד מאחורי...", "צעקה" משנת 2022, ובנוסף, גם את "צעקה 6" שיצא שנה לאחר מכן.

## ביוגרפיה
בטינלי-אולפין גדל באוקלנד, קליפורניה, ולמד ב-Claremont Middle School, Chabot Elementary ובתיכון . הוא למד באוניברסיטת קליפורניה, סנטה קרוז.

## קריירה
### מוזיקה
בטינלי-אולפין הקים את להקת הפאנק של אזור המפרץ המכונה "Link 80" בשנת 1993. בשני האלבומים הראשונים של הלהקה, "Killing Katie" ו-"17 Reasons", בטינלי-אולפין ניגן בגיטרה, שר קולות רקע וכתב את המילים יחד עם הזמר ניק טריינה. לאחר שעזב את "Link 80", בטינלי-אולפין עבד כעיתונאי מוזיקה.

בשנת 2016, בטינלי-אולפין ניגן בגיטרה באיחוד "Link 80" לרגל יום השנה ה-20 של "Asian Man Records". ב-17 וב-18 ביוני, הלהקה ניגנה שתי הופעות בתחתית הגבעה של סן פרנסיסקו. לפני ההופעות הוצגה סרטון מחווה לזמר ניק טריינה.

### הקמת יצירתיו הקולקטיביות
ב-1999 ביים בטינלי-אולפין את הקליפ הראשון של טריו אלקליין (Goodbye Forever) בזמן שלמד באוניברסיטת קליפורניה, סנטה קרוז, ובתחילת שנות ה-2000. מאוחר יותר, בזמן שעבד בחדר הדואר של חברת ההפקה "ניו ליין סינמה", הוא הקים יצירת קולנוע קולקטיבית "צ'אד, מאט ורוב" בשנת 2007, וגם לחברת ההפקה "Radio Silence Productions" בשנת 2011.

### צ'אד, מאט ורוב
ממוזער|בטינלי-אולפין ברחוב גילמן, 1997
בטינלי-אולפין ייסד יחד עם צ'אד ויללה ורוב פולונסקי את "צ'אד, מאט ורוב" בשנת 2007. הקבוצה ידועה בשילוב הייחודי שלה של קומדיה, הרפתקאות, מדע בדיוני ואימה. לפי ראיון ב-"IndieWire", בטינלי-אולפין עבד בחדר הדואר ומאוחר יותר כמנהל משרד של "ניו ליין סינמה", שם הקבוצה הייתה מתגנבת אחרי שעות העבודה כדי להשתמש במשרדים ליצירת תוכן. בין הסרטים הקצרים הרבים שלהם הוא סרטון הווידאו בסגנון קטעים ויראלי שנמצאו בסגנון Roommate Alien Prank Gone Bad וחמישה פרקים של הסדרה הראשונה מסוגה של הרפתקאות אינטראקטיביות. לתוכן שלהם באינטרנט יש למעלה מ-100,000,000 צפיות.

### תעשייתו הקולנועית והקולקטיבית "Radio Silence"
בשנת 2019, בטינלי-אולפין ביים יחד עם טיילר ג'ילט את המותחן הקומי "מי שעומד מאחורי...", עבור Fox Searchlight. בסרט מככבים סמארה ויבינג, אדם ברודי, אנדי מקדואל ומארק אובריאן.

במרץ 2020, הוכרז כי בטינלי-אולפין יביים את הסרט החמישי של סדרת סרטי "צעקה", לצד טיילר ג'ילט, כאשר קווין ויליאמסון שימש כמפיק בפועל. הסרט עלה לאקרנים ב-14 בינואר 2022.

בשנת 2022, בטינלי-אולפין וג'ילט ביימו את סרט ההמשך "צעקה 6" שיצא לאקרנים ב-10 במרץ 2023 על ידי הפצת "סרטי פרמאונט".

בטינלי-אולפין מגלם את דמותו של "מייקל מאיירס" ב"צעקה" משנת 2022 בסרט בתוך סרט הנקרא "דקירה 8" וכ"גוסטפייס" בקטע החדשות בטלוויזיה ב"צעקה 6".

הוא ביים סרט "מי שעומד מאחורי 2" שהקרנתו טרם החלה (נכון למאי 2025).

## דיסקוגרפיה
* The Link 80 & Wet Nap Split (1995)
* Remember How It Used To Be EP (1995)
* Rumble At The Tracks EP (1996)
* 17 Reasons (1996)
* Killing Katie (1997)

## פילומוגרפיה

## קישורים חיצוניים

## הערות שוליים

קטגוריה:במאים אמריקאים
קטגוריה:שחקנים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1978
ברנבאש ורגה

**ברנבאש ורגה** (בהונגרית: **Barnabás Varga** נולד ב-25 באוקטובר 1994 בסומבטהיי שבהונגריה) הוא כדורגלן הונגרי המשחק בעמדת החלוץ בקבוצת א.א.ק. אתונה מליגת העל היוונית ובנבחרת הונגריה.

## קריירת מועדונים
ורגה גדל באקדמיית אילס. הוא החל לשחק כדורגל בקבוצת SV אבראו מהליגות הנמוכות באוסטריה. ב-1 ביולי 2016 חתם ורגה במטרסבורג מהבונדסליגה האוסטרית, והחל לשחק בקבוצת המילואים של המועדון. הוא ערך 16 הופעות ליגה במדי הקבוצה הראשונה של המועדון, בהן הבקיע שער אחד.

ב-14 בינואר 2019 חתם ורגה בלפניץ מהליגה האוסטרית השנייה, במדיה ערך 29 הופעות ליגה והבקיע 11 שערים.

ב-16 בינואר 2020 חתם ורגה בגירמוט מליגת המשנה ההונגרית. בתום עונת 2020/21 העפיל עם הקבוצה לליגת העל ההודית. בסך הכל ערך 58 הופעות ליגה במדי המועדון, בהן הבקיע 26 שערים.

ב-1 ביולי 2022 חתם ורגה בפקשי מליגת העל ההונגרית. הוא ערך 31 הופעות ליגה במדי המועדון בעונת 2022/23, בהן הבקיע 26 שערים, וסיים כמלך השערים של ליגת העל ההונגרית באותה עונה.

ב-1 ביוני 2023 חתם ורגה על חוזה לשלוש שנים בפרנצווארוש מליגת העל ההונגרית.

ב-6 בינואר 2026 חתם בא.א.ק. אתונה.

## קריירה בינלאומית
ב-27 במרץ 2023 ערך ורגה את הופעת הבכורה שלו בנבחרת הונגריה, בניצחון 3-0 על נבחרת בולגריה במסגרת מוקדמות יורו 2024. ב-20 ביוני 2023 הבקיע את שער הבכורה שלו בנבחרת, בניצחון 2-0 על נבחרת ליטא במסגרת מוקדמות יורו 2024. 

נכלל בסגל נבחרת הונגריה ליורו 2024 וכבש במשחק הראשון של הונגריה בטורניר נגד שווייץ, במשחק עצמו הפסידה נבחרת הונגריה 1-3

## תארים
;פרנצווארוש
* ליגת העל ההונגרית : 2023/24, 2024/25 

;אישיים
* מלך השערים בליגה ההונגרית : 2022/23, 2023/24

## קישורים חיצוניים

## הערות שוליים

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:סומבטהיי: כדורגלנים
קטגוריה:כדורגלני מטרסבורג
קטגוריה:כדורגלני פרנצווארוש
קטגוריה:כדורגלני א.א.ק. אתונה
קטגוריה:כדורגלני נבחרת הונגריה
קטגוריה:כדורגלני יורו 2024
קטגוריה:הונגרים שנולדו ב-1994
יחסי לוב – קוריאה הצפונית

**יחסי לוב-קוריאה הצפונית** (בקוריאנית: 리비아-조선민주주의인민공화국 관계, בערבית: العلاقات بين ليبيا وكوريا الشمالية) הם היחסים הדיפלומטיים שבין קוריאה הצפונית ולוב. קוריאה הצפונית ולוב שתחת מועמר קדאפי קיימו יחסים חזקים ביניהם.

## היסטוריה
### 1974-2011
שמאל|ממוזער|190px|טווח של טילים בליסטיים לוביים אם לוב הייתה רוכשת טילים צפון קוריאניים ב-1996.
לוב וקוריאה הצפונית כוננו יחסים דיפלומטיים ב-1974, וקוריאה הצפונית הקימה שגרירות בטריפולי. בשנות ה-70 וה-80, הממשלה הלובית תחת מועמר קדאפי הידקה את היחסים עם הממשלה הצפון קוריאנית וקנתה כמות משמעותית של נשק צפון קוריאני.

מ-1974 ועד 2011, היחסים בין שתי המדינות התבססו על הבנה דו-צדדית. על פי דיווח של הפנטגון, קוריאה הצפונית סיפקה ללוב אורניום שש פלואורי, תרכובת המשמשת להעשרת אורניום וכדלק לכורים ולנשקים גרעיניים.

באותו הזמן, מספר עובדים צפון קוריאנים גם נכחו במדינה. יצוא צפון קוריאני ללוב כלל ציוד צבאי כמו טילי סקאד בעלי טווח של 550 ק"מ. בנוסף, הממשלה הלובית לקחה חלק ברכישת טילים בליסטיים לטווח בינוני מסוג נודונג-1 ואף טילים לטווח ארוך מקוריאה הצפונית בעקבות אמברגו נשק אשר הוטל על המדינה על ידי האו"ם, בכדי להשתמש בהם נגד מטרות אמריקאיות ומטרות נאט"ו במקרה שהמערב יהווה איום. גורמים בארצות הברית גינו אז את "שיתוף הפעולה בין קוריאה הצפונית ללוב". קוריאה הצפונית הייתה אחת מספקיות הנשק החשובות ביותר הרפובליקה הערבית הלובית הסוציאליסטית, ביחד עם ברית המועצות.

ב-19 בדצמבר 2003, לוב הסכימה לסיים את תוכנית פיתוח נשק ההשמדה ההמונית שלה, להשמיד את הטילים הבליסטיים שלה עם טווח של יותר מ-300 ק"מ ו/או עם מטען של לפחות 500 ק"ג ולאשר בדיקות מיידיות של האו"ם.

### מלחמת אזרחים בלוב ונפילתו של מועמר קדאפי
ב-2011, כשמלחמת האזרחים הראשונה בלוב פרצה, נשקים קונבנציונליים צפון קוריאניים נמצאו על ידי מורדים ממועצת המעבר הלאומית, כולל רקטות, מערכות הגנה מפני כלי טיס ומוקשים. ב-24 במרץ 2011, ממשלת קוריאה הצפונית הודיעה על לוב בהכרזה ש"עדיף היה לה לשמור על תוכנית הגרעין שלה". ב-12 במאי 2011 נטען כי שגרירות קוריאה הצפונית בטריפולי נפגעה בתקיפה אווירית של נאט"ו על מתחם צבאי לובי סמוך, אך נאט"ו הכחישה את ההתקפה על השגרירות.

קוריאה הצפונית מעולם לא הכירה בסמכותם של המורדים ואסרה מאזרחיה העובדים בלוב (כ-200 איש) מלחזור לקוריאה הצפונית מתוך חשש של התפשטות של מרד עממי.

## ראו גם
* יחסי החוץ של קוריאה הצפונית

## הערות שוליים

קטגוריה:ערכים ללא קטגוריות פיזיות - יחסי חוץ
סטן (שירות הזרמת מדיה)

**סטן** (באנגלית: **Stan** או **.Stan**) הוא שירות הזרמת מדיה אוסטרלי מסוג Over the Top. הוא הושק ב-26 בינואר 2015. החברה הוקמה כמיזם משותף (50:50) בין Nine Entertainment  ל-Fairfax Media . באוגוסט 2014, השקיעה כל אחת מהחברות 50 מיליון דולר אוסטרלי ב-**'StreamCo**', ששינתה את שמה ל-**Stan Entertainment** בדצמבר 2014. Nine Entertainment רכשה ב-2018 את Fairfax Media, מה שהפך את Nine Entertainment לבעלים הבלעדיים של סטן, באמצעות חברת הבת שלה,Nine Digital .

סטן מציע טווח רחב של סרטים ותוכן טלוויזיוני, עם הפקות מקומיות וזרות -במיוחד מארצות הברית והממלכה המאוחדת. השירות כולל גם ספריה מתפתחת בה הפקות מקור של סרטים ותוכניות טלוויזיה.

ב-2020 היה השירות במקום שלישי ברשימת שירותי הזרמת המדיה באוסטרליה, עם יותר מ-2.3 מיליון מנויים, לאחר דיסני+ ונטפליקס. ביוני 2023 ניצב סטן במקום הרביעי בשוק הזרמת המדיה האוסטרלי עם 2.6 מיליון מנויים אחרי נטפליקס, אמזון פריים וידאו ודיסני+. השירות זמין באוסטרליה בלבד.

## תוכן

ההכרזה המשמעותית הראשונה של סטן הייתה זכויות בלעדיות לשידור של העונה הראשונה של הסדרה סמוך על סול, כמו גם זכויות השידור של שובר שורות. לחברה יש הסכם שיתוף תוכן עם סרטי סוני, ABC ועוד. בדצמבר 2018 סטן רכשה את זכויות השידור של סדרות וסרטי דיסני, עד להשקת שירות דיסני+ בסוף 2019. ב-2020 הגיעה סטן להסכמה עם NBCUniversal לרכישת זכויות השידור של sky Studios ושל שירות הזרמת המדיה האמריקני שלה Peacock.

## סטן ספורט

בנובמבר 2020, החל לרכוש השירות זכויות שידור של אירועי ספורט בשיתוף עם Nine's Wide World of Sports . לצפייה בשידורי אירועי הספורט נדרשה הרשמה נוספת לשירות שנודע בשם **Stan Sport**. ב-2021 סטן רכשה את הזכויות לשידור משחקי רוגבי מרוגבי אוסטרליה  לשלוש שנים ברשת Nine ובשירות סטן. סטן בשיתוף Nine רכשו גם את זכויות השידור של אליפות צרפת הפתוחה ושל אליפות וימבלדון בטניס. ביוני 2021 הודיעה סטן כי רכשה את הזכויות לשידור ליגת האלופות החל מאוגוסט של אותה השנה. עוד פרסמה בהודעה זו כי טורניר הטניס אליפות אוסטרליה הפתוחה ישודר גם הוא בשירות.

## קישורים חיצוניים
* 
* 

## הערות שוליים

קטגוריה:הזרמת מדיה
קטגוריה:חברות אוסטרליות
קטגוריה:שירותי הזרמת טלוויזיה באינטרנט
Kaliii

**קליה אשלי רוס** (באנגלית: **Kaliya Ashley Ross**; נולדה ב-29 ביולי 2000), הידועה בשם הבמה **Kaliii** (ונודעה בעבר בפשטות בשם **קאלי**), היא ראפרית אמריקאית.

## ביוגרפיה
היא החלה לעשות ראפינג בגיל 12 לאחר הסכם שעשתה עם אביה, לכתוב 13 שירים כדי שיהיה לה חדר שינה משלה. בנובמבר 2020, היא זכתה לתשומת לב בגלל הפופולריות של השיר שלה "Do a Bitch" בפלטפורמת המדיה החברתית טיקטוק. בשנת 2021, היא הוציאה את המיקסטייפ הראשון שלה *This Why They Mad Now* עם רמיקס לשיר שלה, "Do a Bitch", עם הראפר האמריקאי ריקו נאסטי.  בנובמבר 2021, היא הוציאה את הרמיקס לשיר שלה "MMM MMM" עם הראפרים האמריקאים לאטו ומאניבאג יו. בפברואר 2022 היא יצאה לסיבוב הופעות לצד הראפרים לאטו, סוסי סנטנה ואסיאנה. במרץ 2022, היא הוציאה את הסינגל שלה "Standards" לרגל יום האישה הבינלאומי. כמו כן, במרץ 2022, היא הוציאה את המיקסטייפ השני שלה *Toxic Chocolate* עם שיתופי פעולה עם לאטו, יונג בלו, מאניבאג יו, מוני לונג, ביה ו-ATL ג'ייקוב.

החל משנת 2023, היא הגדירה את שם הבמה שלה כ-Kaliii במקום Kali כדי להתאים לאופן שבו היא מבטאת את שמה בדרך כלל בשירים שלה. במרץ 2023, היא הוציאה את הסינגל "Area Codes", הדוגם את השיר באותו שם של לודאקריס, שהפך לויראלי באפריל 2023. ביולי 2023, היא הייתה חלק מהאלבום ** עם השיר "Barbie Dreams" עם להקת פיפטי פיפטי.

## סגנון מוזיקלי
במהלך ראיון עם *HipHopDX*, היא ציינה את ההשפעות המוזיקליות שלה כראפרים ניקי מינאז' וקארדי בי, כמו גם זמרת ה-R&B האמריקאית אליה.

## דיסקוגרפיה

### מיקסטייפים

* 2021: *This Why They Mad Now*
* 2022: *Toxic Chocolate*

### מיני-אלבומים

* 2023: *Fck Girl Szn*

### סינגלים

* 2019: "Oop"
* 2021: "Do a Bitch"
* 2021: "Mmm Mmm" (בהשתתפות ATL ג'ייקוב או רמיקס הכולל גם לאטו ומאניבאג יו)
* 2022: "UonU" (בהשתתפות יונג בלו)
* 2022: "Standards"
* 2022: "Chainzzz" (בהשתתפות מוני לונג)
* 2022: "Wet"
* 2022: "Bout U"
* 2023: "Area Codes"

#### שיתופי פעולה

* 2021: "Track & Field" (Enchanting בהשתתפות Kaliii)
* 2021: "Bad Little Thing" (Remix) (נועה קירל בהשתתפות Kaliii)
* 2023: "Y'all Want Me" (Remix) (ג'ונאי לאשה בהשתתפות Kaliii)
* 2023: "Shiesty" (Finesse2tymes בהשתתפות Kaliii וסקסי רד)

### סינגלים שיווקיים

#### שיתופי פעולה

* 2023: "Barbie Dreams" (פיפטי פיפטי בהשתתפות Kaliii)

## פרסים ומועמדויות

## קישורים חיצוניים

## ביאורים

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:ראפריות אמריקאיות
קטגוריה:אפרו-אמריקאיות
קטגוריה:אמני סקוטר ברון
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
Area Codes

"**Area Codes**" (בעברית: "**[[אזור חיוג|אזורי חיוג]]**") הוא שיר שבוצע על ידי הראפרית האמריקאית Kaliii, ויצא ב-17 במרץ 2023 באמצעות טראמפ קארד ואטלנטיק רקורדס.

## תוכן
מבחינה לירית, Kaliii מתגאה בכך שהיא נמצאת במערכות יחסים רבות עם גברים ומשכנעת אותם לתת לה מזומן באמצעות האטרקטיביות שלה, ומשתפת פרטים על בני זוגה ועל מערכות היחסים שלה איתם. בפזמון, היא מבצעת ראפ תוך אינטרפולציה של השיר של לודאקריס תוך שהיא מזהירה כמה נשים שבני זוגן עשויים להיות איתה ברומן.

## וידאו קליפ
הקליפ הרשמי בוים על ידי אדוניס בלקווד ויצא ב-6 באפריל 2023. בקליפ, Kaliii נמצאת בבית ספר תיכון, מצטרפת ל"קליקה נוצצת" ו"משתלטת על המסדרונות" כשהיא עושה ראפ.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי היפ הופ אמריקאיים
קטגוריה:שירי זהב באוסטרליה
קטגוריה:שירי זהב בארצות הברית
קטגוריה:שירי פלטינה בקנדה
קטגוריה:סינגלים בהוצאת אטלנטיק רקורדס
א-דרג'

**א-דַּ֫רַג**' (בערבית: **حارة الدرج**) הוא רובע בצפון-מערב העיר עזה והחלק העתיק ביותר של העיר. משמעות שמו של הרובע היא "רובע המדרגות". 

## גאוגרפיה
הרובע ממוקם על גבעה מלבנית בגובה 20 מטר מעל פני הים מה שהופך אותו לאזור הכי גבוה בעיר. ככל הנראה, מקור שמו של הרובע הוא ממדרגות שהובילו אליו משאר חלקי העיר או בגלל תחושת העלייה במדרגות שהרגישו מי שעלו אליו. הרובע מכונה גם "הרובע המוסלמי" והוא מכיל מספר מסגדים ומבנים מוסלמיים נוספים, ביניהם המסגד הגדול ביותר בעיר, המסגד הגדול בעזה, מסגד א-סייד האשם , מסגד שייח' זכריא, מסגד שייח' פרג' ומדרסת אל-זהרא. הרובע מופרד מרובע זייתון הדרומי על ידי רחוב עומר אל-מוח'תאר.

## היסטוריה
הרובע הוא האזור העתיק ביותר בעיר והוא נבנה על גבי העיר העתיקה של עזה. ברובע ישנם שרידים רבים מהעיר העתיקה של עזה, חלק מהשרידים שימשו מחדש לבניית מבנים. לפי רישומי מס עות'מאניים, בין שנת 932 לשנת 1525, היו ברובע 141 בתים.

## קישורים חיצוניים

* Shahin, Mariam (2005). Palestine: A Guide. Interlink Books. . s. 433-436


## הערות שוליים

קטגוריה:ערי פלשתים
קטגוריה:עזה: שכונות
חות'ים (שבט)

חוּת'ים (בערבית: قبيلة الحوثي, בתרגום חופשי: השבט מחות') הוא תת-שבט ערבי-מוסלמי-שיעי-זיידי השוכן בפרט בצפונה של מדינת תימן. תת-השבט הוא חלק משבט בַּ֫נוּ הַמְדַ֫אן (بَنُو هَمْدَان). הוא התמקם בעיקרו במחוזות עמראן וסעדה.

## אישים בולטים ואנשי ציבור
בני תת-השבט, מוחמד אל-חות'י ואחיו חוסיין אל-חות'י, הקימו ביחד גם את "אנצאר אללה", הנודע בעיקר בשם ארגון הטרור "החות'ים", הפועל כיום בחסות איראן. אביהם בדר א-דין אל-חות'י היה ממקימי מפלגת האמת הפוליטית בתימן, וכן שימש כמנהיגה הרוחני של התנועה, כשלאחר מותו של חוסיין ב-2004, אף ניהל בפועל את הארגון.

## הערות שוליים

קטגוריה:חות'ים
קטגוריה:תימן: קבוצות אתניות
העמותה לתמיכה נפשית לחברות חללי צה"ל

**העמותה לתמיכה נפשית לחברות חללי צה"ל**, המוכרת גם בשם **הותיר אחריו חבר.ה** היא עמותה ישראלית הפועלת לתמיכה בבנות זוג ובבני זוג של חללי מערכות ישראל שלא היו נשואים או ידועים בציבור, אלא בסטטוס של חבר או חברה, ולכן לא זכו לתמיכה שמעניקה המדינה לבני זוג רשמיים. 

העמותה הוקמה בשנת 1998 על ידי פיליס חיימוביץ ובתה, עו"ד תמר חיימוביץ-ריכטר, בנות משפחתה של מיכל חיימוביץ, שארוסה, סגן , נהרג בספטמבר 1997 במוצב דלעת בדרום לבנון. בני המשפחה לא השלימו עם התעלמות המדינה מאבלה של חיימוביץ, ולכן הקימו את העמותה. 

בעמותה פועלים צוותי ליווי המורכבים מחברה ותיקה בעמותה ומטפלת מומחית. הצוות מגיע לחברה שכולה בימים הראשונים לאחר האובדן, מלווה אותה, נותן לה מענה ראשוני ומציע להצטרף לקבוצות תמיכה ולקבל טיפול פסיכולוגי.

במהלך מבצע צוק איתן הצטרפו לעמותה כ-40 חברות שכולות. העמותה זכתה לתמיכתן של חברות הכנסת עליזה לביא ואיילת נחמיאס-ורבין, שבין השאר הובילה להחלטה של נציבות שירות המדינה להעניק לעובדות מדינה שהן חברות שכולות זכות להיעדרות בתשלום בזמן ה"שבעה" וביום הזיכרון לחללי מערכות ישראל.

מאז הקמתה ועד לספטמבר 2023 בב-500 חברות שכולות. בעקבות טבח שבעה באוקטובר, באוקטובר 2023, שבה נהרגו יותר מ-300 חיילים וחיילות, הצטרפו לעמותה 120 חברות וחברים חדשים. כדי ריבוי החיילות שנהרגו הוביל לשינוי שמה הלא רשמי של העמותה, המופיע בסמליל שלה, מ"הותיר אחריו חברה" ל"הותיר אחריו חבר.ה".

העמותה זוכה לתמיכת משרד הביטחון, שבשנת 2022 תרם 850,000 ש"ח מתוך הכנסות של 996,066 ש"ח שהיו לעמותה. העמותה אינה מעסיקה עובדים בשכר.

## קישורים חיצוניים
* 
* 
* לראשונה: בנות זוג אזרחיות של חללי צה"ל מקבלות הכרה, באתר של ד"ר עליזה לביא
* 

## הערות שוליים

קטגוריה:ישראל: עמותות
קטגוריה:ישראל: ארגוני עזרה
קטגוריה:חללי מערכות ישראל
קטגוריה:ישראל: ארגונים העוסקים בצה"ל
המישור המזרח אירופאי

**המישור המזרח אירופאי** (נקרא גם **המישור הרוסי**, או **מישור הסארמטי**) הוא מישור פנימי המשתרע ממזרח למישור צפון אירופה, וכולל מספר רמות. המישור כולל את הרמה הוולהינית-פודולית, בשוליו המערביים, את הרמה הרוסית המרכזית, ואת גבעות וולגה בחלקו המזרחי. המישור משתרע על פני כ-4,000,000 קמ"ר, גובהו הממוצע של המישור הוא 170 מטר מעל פני הים והנקודה הגבוהה ביותר במישור, שנמצאת בגבעות ולדאי, היא בגובה 347 מטר מעל פני הים.
שמאל|ממוזער|300x300 פיקסלים|היקף משוער של מישור מזרח אירופה.

## גבולות
* מערב: הים הבלטי, אודר, נייסה, חבל הסודטים, הרי הקרפטים
* דרום: הרי הבלקן, הים השחור, הרי קרים, קווקז, הים הכספי וים אזוב
* מזרח: הרי אורל ושקע טוראן
* צפון: הים הלבן, ים ברנץ, ים קארה, הרי סקנדינביה

## נהרות גדולים
* וולגה
* דנובה
* אורל
* ויסלה
* דנייפר
* דון
* פצ'ורה
* קאמה
* אוקה
* דווינה
* ניימן
* פרגוליה

## ראו גם
* האזורים הרוסיים הגדולים

## קישורים חיצוניים

* 

## הערות שוליים

קטגוריה:מישורים
קטגוריה:רוסיה: גאוגרפיה
א-זוואידה

**א-זוואידה** (בערבית: **الزوايدة**) היא עיירה פלסטינית בנפת דיר אל-בלח. העיירה ממוקמת כשלושה קילומטרים צפונית-מזרחית לדיר אל-בלח וממערב למחנה הפליטים מע'אזי. לפי הלשכה הפלסטינית המרכזית לסטטיסטיקה ב-2006 היו בעיירה 15,483 תושבים. 

## הערות שוליים

קטגוריה:רצועת עזה: ערים
קטגוריה:נפת דיר אל-בלח
עיסאם עבדאללה

**עיסאם בסאם חסן ח'ליל עבדאללה** (בערבית: **عصام بسام حسن خليل عبد الله**, בתעתיק מדויק: **עצאם בסאם חסן ח'ליל עבדאללה**; 1986 – 13 באוקטובר 2023) היה צלם עיתונות לבנוני שעבד עבור "רויטרס". נהרג בדרום לבנון כאשר סיקר את החזית הלבנונית במלחמת חרבות ברזל.

## ביוגרפיה
עבדאללה החל לספק צילומים עבור רויטרס בשנת 2007, בעת שעבד כפרילנסר כשהשלים את לימודיו האקדמיים. תחילה עסק בצילום של סכסוכים פנים לבנוניים.

עבדאללה דיווח ממלחמת האזרחים בסוריה, מהסכסוך האוקראיני-רוסי ומסכסוכים נוספים. בשנת 2020 היה מועמד לפרס צלם הווידאו של השנה עבור רויטרס עבור כיסויו את הפיצוץ בנמל ביירות. הוא סיפק לעיתונות העולמית את אחת התמונות הראשוניות והעוצמתיות ביותר מהאסון. בשנת 2022 היה חלק מצוות רחב שזכה בפרס עבור סיקור של מלחמת אוקראינה–רוסיה.

ב-13 באוקטובר 2023, בעת מלחמת חרבות ברזל, סיקר עבדאללה יחד עם עיתונאים נוספים את הקרבות בין צבא הגנה לישראל לחזבאללה במסגרת החזית הלבנונית בקרבת עלמא א-שעב. קבוצת העיתונאים נפגעה מאש של אחד הצדדים, ועבדאללה נהרג, בעוד ששה עיתונאים אחרים נפצעו. דובר צה"ל לתקשורת הזרה, סא"ל ריצ'רד הכט, מסר כי בצבא הגנה לישראל "מצטערים מאוד" על מותו של עבדאללה ופתחו בחקירה, אך לא אישר שהעיתונאים נפגעו מתקיפה ישראלית.

עבדאללה נקבר ב-14 באוקטובר 2023 בעיירת הולדתו אל-ח'יאם.

## הערות שוליים

קטגוריה:צלמי עיתונות
קטגוריה:אל-ח'יאם
קטגוריה:מלחמת חרבות ברזל: אישים
קטגוריה:החזית הצפונית במלחמת חרבות ברזל
קטגוריה:עיתונאים לבנונים
קטגוריה:לבנונים שנולדו ב-1986
קטגוריה:לבנונים שנפטרו ב-2023
הנציבות הבינלאומית לתאורה

[שמאל|ממוזער| דיאגרמת צבעוניות מרחב הצבע של CIE 1931 עם אורכי גל ב[ננומטרים. הצבעים המתוארים תלויים במרחב הצבעים של המכשיר שבו צופים בתמונה.]]
**הנציבות הבינלאומית לתאורה** (באנגלית: International Commission on **Illumination**; אך בדרך כלל בראשי תיבות **CIE** על פי שמה הצרפתי: Commission internationale de l'éclairage) היא הסמכות הבינלאומית בנושאי אור, תאורה, צבע ומרחב הצבעים. הנציבות הוקמה בשנת 1913 כיורשת של ה-Commission Internationale de Photométrie, אשר נוסדה בשנת 1900. הנציבות ממוקמת היום בווינה, אוסטריה.

## הארגון
ל-CIE יש שש חטיבות פעילות והיו עוד שתים שכבר אינן פעילות, כל אחת מהחטיבת הקימה ועדות טכניות לביצוע תוכניותיה:
* חטיבה 1: חזון וצבע
* חטיבה 2: מדידה פיזית של אור וקרינה
* חטיבה 3: עיצוב סביבה ותאורה פנימית
* חטיבה 4: תחבורה ויישומים חיצוניים
* חטיבה 6: פוטוביולוגיה ופוטוכימיה
* חטיבה 8: טכנולוגיית תמונות

שתי חטיבות שאינן פעילות עוד:
* חטיבה 5: תאורה חיצונית ויישומים אחרים
* חטיבה 7: היבטים כלליים של תאורה

נשיא ה-CIE משנת 2019 הוא פטר בלאטנר משווייץ.

CIE מפרסם דו"חות טכניים (TRs-Technical Reports), תקנים בינלאומיים (ISs-International Standards) והערות טכניות (TNs-Technical Notes). התקנים הבינלאומיים (ISs) שלה מפותחים לעיתים קרובות יותר כתקנים כפולים עם ארגון התקינה הבין-לאומי-ISO (או עם הנציבות הבין-לאומית לאלקטרוטכניקה-IEC.

## אבני דרך
* בשנת 1924 הנציבות הקימה את "המשקיף הפוטופי הסטנדרטי"  המוגדר על ידי פונקציית יעילות האור הספקטרלית (*λ* *V*) , ואחריו בשנת 1951 את "המשקיף הסקוטופי הסטנדרטי"  המוגדר על ידי הפונקציה (*V* *λ*).
* [טקסט=A chromaticity plot in three dimensions of the CIELUV color space|ממוזער| חלקת צבעוניות בתלת מימד של [מרחב הצבעים CIELUV]] בהתבסס על הדו"ח של האגודה האופטית של אמריקה על קולורימטריה ב-1922, ה-CIE כינס את המושב השמיני שלה ב-1931, מתוך כוונה לכונן הסכם בינלאומי על מפרטים קולורימטריים ולעדכן את המלצות ה-OSA משנת 1922 בהתבסס על ההתפתחויות במהלך עשור שקדם לכינוס. הפגישה, שהתקיימה בקיימברידג', בריטניה, הסתיימה בפורמליזציה של מרחב הצבעים של CIE 1931 XYZ והגדרות של הצופה הסטנדרטי של CIE 2° משנת 1931 עם פונקציות התאמת הצבעים המתאימות, וחומרי הארה סטנדרטיים B, A ו-C.
* בשנת 1964 נוספו המשקיף הסטנדרטי של 10° CIE ופונקציות התאמת הצבע המתאימות לו, כמו גם תאורת אור היום הסטנדרטית D6500, וכן גם שיטה לחישוב תאורת אור יום בטמפרטורות צבע מתואמות שאינן 6500 קלווין.
* בשנת 1976 פיתחה הוועדה את מרחבי הצבע (CIELAB (CIELAB color space ו-CIELUV, שנמצאים בשימוש נרחב כיום.
* בהתבסס על CIELAB, נוסחאות הבדלי הצבע CIEDE94 ו-CIEDE2000 הומלצו בשנים המקבילות.

## ראו גם
* קונסורציום הצבעים הבינלאומי (International Color Consortium)
* איגוד הצבעים הבינלאומי (International Colour Association)
* הנציבות הבין-לאומית לאלקטרוטכניקה
* הארגון התקינה הבין-לאומי

## קישורים חיצוניים

* 

* מועצת הצבעים הבין-חברתית (International Color Consortium)

## הערות שוליים

קטגוריה:ראייה
קטגוריה:וינה: ארגונים
קטגוריה:ארגונים החברים במועצת המדע הבין-לאומית
קורג (מדינה)

**מדינת קורג** הייתה מדינה בהודו שהתקיימה בין השנים 1950 ל-1956.  המדינה אוחדה ב-1956 עם מדינת מייסור (ששמה שונה ב-1973 לקרנאטקה).

## היסטוריה
מדינת קורג הייתה המשך מחוז קורג  שנוסד ב-1834 לאחר כיבוש ממלכת קורג . עם הקמת הודו, הפכו מחוזות הודו הבריטית למחוזות הדומיניון של הודו. כאשר חוקת הודו נכנסה לתוקף ב-26 בינואר 1950, רוב המחוזות הקיימים הפכו למדינות, ומחוז קורג הפך למדינת קורג. 

בעקבות חוק ארגון מחדש של המדינות, מדינת קרוג בוטלה ב-1 בנובמבר 1956, כאשר אורגנו מחדש גבולות המדינה של הודו, והפכה למחוז של מדינת מייסור. שמה של מדינת מייסור שונה מאוחר יותר לקרנאטקה.
[ממוזער|מפה של [דרום הודו לפני חקיקת חוק הארגון מחדש של המדינות ב-1956. מדינת קורג בצבע ירוק כהה]]

## ממשל ושלטון
מדינת קורג הוגדרה מדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בשליטתה הישירה של ממשלת הודו, והועמד בראשה נציב ראשי. בירת המדינה הייתה מדיקרי .

הבחירות הראשונות בקורג נערכו ב-1952. הקונגרס הלאומי ההודי, שתמכה באיחוד המדינה עם מדינת מייסור, זכתה ב-15 מושבים, בעוד מפלגת טקאדי, שהתנגדה לאיחוד, קיבלה את תשעת המושבים הנותרים.

## הערות שוליים

קטגוריה:מדינות וטריטוריות שהתפרקו ב-1956
קטגוריה:קרנאטקה
קטגוריה:מדינות וטריטוריות שהוקמו ב-1950
קטגוריה:הודו: מדינות וטריטוריות איחוד לשעבר
נוהאן קנה

**נוהאן קנה** (באנגלית: **Nohan Kenneh** נולד ב-10 בינואר 2003 בזוודרו שבליבריה) הוא כדורגלן ליברי המשחק בעמדת הקשר האחורי בקבוצת שרוסברי טאון מהפוטבול ליג הראשונה, בהשאלה מהיברניאן, ובנבחרת ליבריה.

## חיים אישיים
קנה נולד בליבריה, ובגיל שש עבר לממלכה המאוחדת כפליט.

## קריירת מועדונים
קנה גדל במחלקות הנוער של ברדפורד סיטי, יורק סיטי ולידס יונייטד.

ב-23 במאי 2022 חתם קנה על חוזה לשלוש שנים בהיברניאן מליגת העל הסקוטית החל מ-1 ביולי.

ב-13 בינואר 2023 הושאל לרוס קאונטי מליגת העל הסקוטית עד לתום עונת . הוא ערך 16 הופעות ליגה במהלך תקופת ההשאלה.

ב-17 ביולי 2023 הושאל קנה לשרוסברי טאון מהפוטבול ליג הראשונה למשך עונת .

## קריירה בינלאומית
ב-24 במרץ 2023 ערך קנה את הופעת הבכורה שלו בנבחרת ליבריה, בתיקו 2-2 נגד נבחרת דרום אפריקה במסגרת מוקדמות גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני היברניאן
קטגוריה:כדורגלני נבחרת ליבריה
קטגוריה:ילידי 2003
פרנק מגרי

**פרנק מגרי** (בצרפתית: **Frank Magri** נולד ב-4 בספטמבר 1999 באז'ן שבצרפת) הוא כדורגלן קמרוני-צרפתי המשחק בעמדת החלוץ בקבוצת טולוז מליגת העל הצרפתית ובנבחרת קמרון.

## קריירת מועדונים
מגרי גדל במחלקת הנוער של אנז'ה. בשנת 2017 החל לשחק בקבוצת המילואים של המועדון.

ב-7 בינואר 2022 חתם מגרי בבסטיה מליגת המשנה הצרפתית. הוא ערך 36 הופעות ליגה במדי המועדון, בהן הבקיע 15 שערים.

ב-21 ביולי 2023 חתם מגרי על חוזה לשלוש שנים בטולוז מליגת העל הצרפתית. ב-13 באוגוסט ערך את הופעת הבכורה שלו במועדון, בניצחון 2-1 על נאנט במסגרת המחזור הראשון בליגה לעונת 2023/2024. ב-3 בספטמבר הבקיע את שער הבכורה שלו במועדון, בתיקו 2-2 נגד קלרמון פוט במסגרת המחזור הרביעי בליגה.

## קריירה בינלאומית
מגרי נולד בצרפת לאב צרפתי ולאם קמרונית, ומחזיק באזרחויות של שתי המדינות. ב-12 באוקטובר 2023 ערך את הופעת הבכורה שלו בנבחרת קמרון, בהפסד 1-0 לנבחרת רוסיה במשחק ידידות.

נכלל בסגל נבחרת קמרון לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני בסטיה
קטגוריה:כדורגלני טולוז
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:קמרונים שנולדו ב-1999
קטגוריה:צרפתים שנולדו ב-1999
כל העולם כולו

"**כל העולם כולו**" הוא שיר שהולחן על ידי הרב ברוך חייט, ראש ישיבת מערבא בהשראת מילים מדרשה של ר' נחמן מברסלב. השיר הפך פופולרי בקרב חיילי צה"ל במלחמת יום הכיפורים ובקרב חוגים דתיים, ומושר רבות בקרב היחידות הקרביות בצבא הגנה לישראל.

ב-1967 הגיע חייט כגרעין לישיבה בקנדה, שם שמע מפיו של הרב אברהם קנריק על דרשה של ר' נחמן מברסלב בה הופיע המשפט: "וְדַע, שֶׁהָבֶּן אָדָם צָרִיך לַעֲבוֹר עַל גֶּשֶׁר צַר מְאוֹד מְאוֹד וְהַכְּלָל וְהָעִיקָּר שֶׁלֹּא יִתְפַּחֵד כְּלָל". משפט זה הדהד בראשו של חייט, וב-1971, כשארגן עם ידידו דניאל טרופר מופע לחיילי וחיילות צה"ל לציון יום השנה לייסוד מכון גשר, הלחין באופן ספונטני את המנגינה למשפט שזכר.

במלחמת יום הכיפורים הסתובב חייט בין הלוחמים ולימד אותם את השיר כדי לחזק את רוחם. באחת ממהדורות החדשות נשמעו צנחנים חוצים את תעלת סואץ על גשר ושרים את השיר, שלדבריהם התחבב על אריק שרון לימים ראש ממשלת ישראל. לאחר שהשיר התפרסם, רשם אותו הרב חייט באקו"ם.

חלק ממילות השיר שולבו בפתיחת השיר "מי שמאמין" של אייל גולן. שם השיר שימש השראה לשירה של הזמרת נינט טייב "לֹא לְפַחֵד כְּלָל".

## מילות השיר

## קישורים חיצוניים
*
*אקורדים לשיר, באתר Tab4u
*
* 

## הערות שוליים

קטגוריה:שירים מתורת נחמן מברסלב
קטגוריה:שירים בעברית
קטגוריה:שירי מלחמת יום הכיפורים
שואה שנייה

המונח "**שואה שנייה**", או "**שואה נוספת**", מתייחס לקביעה שרצח העם שביצעה גרמניה הנאצית נגד העם היהודי או אירוע בקנה מידה דומה עלול להתרחש שוב בעתיד. נעשה לעיתים רבות שימוש במונח בדיונים על איומים, אירועים ומגמות הנתפסים כאיומים ממשיים על מדינת ישראל, העם היהודי או אורח החיים היהודי.

## דוגמאות
### איומים ביטחוניים למדינת ישראל
האיומים הביטחוניים למדינת ישראל תוארו לא פעם כ"שואה שנייה" פוטנציאלית. במהלך מלחמת העצמאות היה חשש שתבוסה במלחמה תוביל לרצח עם נוסף של האוכלוסייה היהודית בארץ ישראל, הפעם בידי צבאות ערב. חששות אלו התבססו על האנטישמיות בעולם הערבי, על כך שחיילים ישראלים רבים איבדו קרובי משפחה בשואה, ועל כך שהמועד של המלחמה היה קרוב יחסית לתקופת השואה. גם במלחמת ששת הימים ישראלים רבים חששו משואה שנייה פוטנציאלית.

האמונה ששואה שנייה מאיימת על העם היהודי היא מרכיב מרכזי שתרם רבות לתמיכה בקיומה של מדינת ישראל ובקיומו של צה"ל. כך למשל, בשנת 1987, ציין יצחק רבין כי "בכל דור ודור מנסים להשמידנו" (ציטוט מההגדה של פסח) וכי השואה עלולה לקרות שוב. לפני עלייתו לשלטון השווה מנחם בגין את קבלת הפיצויים מגרמניה כהתרה של "שואה נוספת". לפני מלחמת לבנון הראשונה אמר בגין לממשלתו: "תאמינו לי, החלופה לכך היא טרבלינקה, והחלטנו שלא תהיה טרבלינקה נוספת". הוא גם הצדיק את תקיפת הכור הגרעיני בעיראק ב-1981, בכך שבעשותו כן הוא הצליח למנוע שואה נוספת.

בשנת 2018 הצהיר ראש הממשלה בנימין נתניהו ש"איראן מעוניינת בשואה שנייה" ו"להשמיד שוב שישה מיליון יהודים", לאחר שמנהיג איראן תיאר את ישראל כ"גידול סרטני ממאיר". ב-2020 הוא הצהיר שמשום שמדינת ישראל היא "מדינה ריבונית עם צבא חזק", "מדינת ישראל תעשה כל מה שצריך כדי למנוע שואה נוספת".

סגן הנשיא האמריקני לשעבר מייק פנס ציין ב-2019 כי "המשטר האיראני תומך בגלוי בשואה נוספת ומחפש את האמצעים לממש זאת" בהתייחסו לתוכנית הגרעין האיראנית.

מגמה זו זכתה גם לביקורת מצד ישראלים שונים. כך למשל, בשנת 2017 ציין נשיא מדינת ישראל ראובן ריבלין כי הוא חולק על טענתו של בגין בדבר "טרבלינקה נוספת" - "לפי גישה זו, ההצדקה לקיומה של מדינת ישראל היא מניעת השואה הבאה. כל איום הוא איום להישרדות, כל מנהיג שונא ישראל הוא היטלר... כל ביקורת על מדינת ישראל היא אנטישמיות". לדבריו, הגישה הייתה "שגויה מיסודה" ו"מסוכנת".

מתקפת הפתע של ארגון החמאס על ישראל ב-2023 הושוותה לאירועי השואה על ידי ישראלים-יהודים רבים, כולל ניצולי השואה, וכמו גם על ידי ראש ממשלת ישראל בנימין נתניהו והנשיא האמריקני ג'ו ביידן. מנגד, התנגדו רבים להשוואה זו, בהם נשיא מדינת ישראל יצחק הרצוג וניצולי השואה.

### אנטישמיות
לאורך השנים רבים, כולל ניצולי שואה, הביעו חשש שכך האנטישמיות הגואה במאה ה-21 עלולה להוביל לשואה נוספת. ישראל מאיר לאו, הרב הראשי לישראל לשעבר וניצול שואה, טען כי בעוד ששואה נוספת עלולה להתרחש בעתיד, "הפעם, העובדה שיש לנו מדינה יהודית שמרתיעה את שונאי ישראל, העובדה שיש לנו את צבא ההגנה לישראל, והעובדה שניצחנו במלחמות באופן מכריע, מובילה לסיטואציה שונה לחלוטין".

### נישואי תערובת בין יהודים ללא יהודים

בשנת 2019 השווה שר החינוך הישראלי רפי פרץ את נישואי התערובת בארצות הברית ל"שואה שנייה". באותה העת 58% מהאוכלוסייה היהודית השוהה בארצות הברית היו נשואים לבן/בת זוג לא יהודי/ה. ג'ונתן גרינבלט, יו"ר הארגון היהודי הבין-לאומי הליגה נגד השמצה, ציין שהתבטאות של פרץ "מגמדת את השואה".

## ראו גם
* לעולם לא עוד
* השואה השקטה
* מלחמת עולם שלישית

## הערות שוליים

קטגוריה:בעקבות השואה
קטגוריה:ניבים וביטויים ישראליים
קטגוריה:ביטויים הקשורים לסכסוך הישראלי-פלסטיני
אורית רוזין

**אורית רוזין** (נולדה ב-22 בדצמבר 1959) היא היסטוריונית חברתית, פרופסור מן המניין בחוג להיסטוריה של עם ישראל באוניברסיטת תל אביב וראש המכון לחקר הציונות.

## ביוגרפיה
רוזין סיימה בהצטיינות תואר ראשון בהיסטוריה של עם ישראל בשנת 1989 באוניברסיטת תל אביב. בשנת 1996 סיימה את לימודי התואר השני (קורסים בלבד) ובשנת 2002 סיימה את עבודת הדוקטורט בנושא: מגוף ראשון רבים לגוף ראשון יחיד: תהליכי אינדיבידואליזציה בראשית העשור הראשון למדינה. העבודה נכתב תחת הדרכתם של פרופסור יוסף גורני ופרופסור אברהם שפירא (פצ'י).

בין השנים 1999 ל-2011 לימדה רוזין במחלקה להיסטוריה, פילוסופיה ומדעי היהדות באוניברסיטה הפתוחה, כמו גם במחלקה ללימודי ארץ ישראל באוניברסיטת חיפה ובמחלקה להיסטוריה בבצלאל. בשנת 2011 החקבלה כחברת סגל בחוג להיסטוריה של עם ישראל באוניברסיטת תל אביב, ובשנת 2016 הועלתה לדרגת פרופסור חבר ובשנת 2023 עלתה לדרגת פרופסור מן המניין.

תחומי המחקר של פרופסור רוזין הם היסטוריה חברתית ותרבותית של החברה ישראלית בשנות החמישים והשישים (של המאה ה-20), היסטוריה של רגשות, מדיניות כלכלית, זכויות ילדים, הקשר בין האזרח למדינה, הבית הישראלי, וזכויות אדם וזהות לאומית. עבודותיה התפרסמו בכתבי עת בין-לאומיים רבים והיא גם חברת הנהלה וחברת מערכת במספר כתבי עת מובילים.

ספרה הראשון **חובת האהבה הקשה, יחיד וקולקטיב בישראל בשנות החמישים** (2008) זכה בפרס יונתן שפירא מטעם האגודה ללימודי ישראל בשנת 2009. ספרה השני **A Home for All Jews: Citizenship and National Identity in the New Israeli State** זכה במקום השני בפרס ג'ורדן שניצר מטעם האגודה ללימודי יהדות. ספרה השלישי Emotions of Conflict, Israel 1949-1967 זכה בפרס מכון חייקין לגאואסטרטגיה בשנת 2025, בפרס הספר הטוב מטעם האגודה האירופית ללימודי ישראל (European Association for Israel Studies) ובציון לשבח מטעם האגודה ללימודי ישראל (Association for Israel Studies).

פרופסור רוזין היא גם זוכת הפרס על שם יובל היימן על חדשנות מחקרית לשנת תשפ"א שמוענק על ידי מרכז זלמן שזר.

בשנת 2025, מונתה לראש המכון לחקר הציונות וישראל ע"ש חיים ויצמן.

## קישורים חיצוניים
* 

* אורית רוזין באתר החוג להיסטוריה של עם ישראל באוניברסיטת תל אביב
* 
* אורית רוזין, מבט מהמלחמה שאחרי המלחמה: המשכיות ושינוי בעיצוב משטר הרגשות הישראלי
* אורית רוזין, 70 שנה לבג״צ קול העם: עברף הווה, עתיד
*  אורית רוזין, תאוות בשרים: על מקומו של הבשר בתפריט הצנע הישראלי

קטגוריה:היסטוריוניות ישראליות
קטגוריה:היסטוריונים ישראלים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: היסטוריה של עם ישראל
קטגוריה:סגל האוניברסיטה הפתוחה: היסטוריה, פילוסופיה ומדעי היהדות
קטגוריה:זוכי פרס שפירא בלימודי ישראל
קטגוריה:ישראליות שנולדו ב-1959
קטגוריה:ישראלים שנולדו ב-1959
טבח הגמלאים בשדרות

**טבח הגמלאים בשדרות** בוצע על ידי ארגון הטרור חמאס בבוקר 7 באוקטובר 2023, בשדרות, כחלק מטבח שבעה באוקטובר. המחבלים תקפו גמלאים שיצאו במיניבוס מהנגב המערבי לטיול בים המלח ועצרו בכניסה לשדרות לשם תיקון תקר. לאחר שנשמעה אזעקת צבע אדום, ירדו הנוסעים מהאוטובוס כדי להסתתר במיגונית. מחבלי חמאס ירו בהם ורצחו 13 איש.

## רקע

## הטבח
בבוקרו של 7 באוקטובר 2023, יצא מיניבוס ובו קבוצת גמלאים ממערב הנגב לכיוון ים המלח. המיניבוס אסף גמלאים מאופקים, נתיבות, ואחר כך משדרות. בשל תקר בגלגל עצר המיניבוס בכניסה המזרחית לשדרות, ברחוב דרך מנחם בגין, מול הספרייה העירונית של העיר. בשלב זה נשמעה אזעקת צבע אדום, ויושבי המיניבוס ירדו ממנו למיגונית, אולם דלת המיגונית, שהייתה מיגונית עם דלת אוטומטית, לא נפתחה. שני טנדרים עמוסים במחבלי חמאס שחדרו לשדרות זיהו את הקבוצה, ירו בכולם מטווח אפס ורצחו אותם תוך ביצוע וידוא הריגה. בין ההרוגים היו גם שתי אחיות.

נהג המיניבוס, **שריף אבו טהא**, תושב תל־שבע, היה הניצול היחיד מבין הנוסעים. הוא הצליח להימלט יחד עם אישה נוספת והם שכבו מאחורי המיגונית. המחבלים זיהו אותם וירו לעברם. לטענת הנהג האישה נרצחה כתוצאה מהירי, והוא הנהג, ששכב תחתיה, התחזה למת וכך ניצל.

בטבח נרצחו 13 נוסעי המיניבוס, ורק הנהג שרד.

במיגונית הסמוכה לרצח הגמלאים, שבעת האזעקה לא נפתחה, הוקם קיר זיכרון עם תיאור האירוע, ושמות הנרצחים.

## ראו גם
* קרב שדרות
ממוזער|סימני קליעים על קיר המיגונית בה ניסו הגמלאים למצוא מחסה. מרץ 2024
## קישורים חיצוניים
* 

## הערות שוליים

שדרות
קטגוריה:פיגועים שבהם נרצחו בני משפחה
קטגוריה:ישראל: פיגועי ירי
קטגוריה:שדרות: פיגועים
קטגוריה:ישראל: מיתות מצולמות
שדרות
מבחן בירגר

**מבחן** (או בדיקת) **בירגר** (באנגלית: **Buerger's test**) מתבצעת בהערכה של ספיקת דם עורקית. הוא נקרא על שמו של הרופא היהודי-אוסטרי-אמריקאי ליאו בירגר. זווית הימצאות כלי הדם, הנקראת גם הזווית של בירגר, היא הזווית שאליה יש להרים את הרגל לפני שהיא הופכת חיוורת בזמן שכיבה. באיבר עם מחזור דם תקין, האצבעות וכף הרגל נשארות ורודות, גם כשהאיבר מורם ב-90 מעלות. ברגל איסכמית, עלייה ל-15 מעלות או 30 מעלות למשך 30 עד 60 שניות עלולה לגרום לחיוורון. (חלק זה של הבדיקה בודק חיוורון גובה) זווית כלי דם של פחות מ-20 מעלות מעידה על איסכמיה חמורה.

ממצב ישיבה, במחזור דם רגיל, כף הרגל תחזור במהירות לצבע ורוד. כאשר יש מחלת עורקים פריפריאליים, הרגל תחזור לצבע הוורוד לאט יותר מהרגיל וגם תעבור דרך הוורוד הרגיל לצביעה בטווח האדום (רובור - אדמומיות) המכונה לעיתים קרובות כף רגל שקיעה. הסיבה לכך היא התרחבות העורקים בניסיון להיפטר מהפסולת המטבולית שהצטברה בהיפרמיה תגובתית. לבסוף כף הרגל תחזור לצבעה הרגיל. חלק זה של הבדיקה ידוע בתור בדיקת תלות.

הבדיקה עשויה לשמש גם לאבחון של אריתרומללגיה.

## ראו גם
* בדיקת כלי דם היקפיים 
* קלאודיקציה 

## הערות שוליים

קטגוריה:תסמינים וסימנים
קטגוריה:מערכת הדם
חסן סרור

**חסן באסם סרור** (בערבית: **حسن باسم سرور** נולד ב-18 בדצמבר 2001 בלבנון) הוא כדורגלן לבנוני המשחק בעמדת הקשר האחורי בקבוצת אל-ח'ודוד מליגת העל העיראקית ובנבחרת לבנון.

## קריירת מועדונים
סרור נולד בחרת חריכ שברובע הדאחייה, ביירות. גדל במחלקת הנוער של אל-עהד. בשנת 2020 החל לשחק בקבוצה הבוגרת של המועדון במסגרת ליגת העל הלבנונית.

## קריירה בינלאומית
ב-30 בדצמבר 2022 ערך סרור את הופעת הבכורה שלו בנבחרת לבנון, בהפסד 1-0 לנבחרת איחוד האמירויות במשחק ידידות.

נכלל בסגל נבחרת לבנון בטורניר גביע אסיה 2023.

## תארים
;אל-עהד
* ליגת העל הלבנונית (2): 2021/2022, 2022/2023
* גביע הפדרציה הלבנוני (1): 2023/2024
* גביע העלית הלבנוני (1): 2022/2023

## קישורים חיצוניים

## הערות שוליים

קטגוריה:כדורגלנים לבנונים
קטגוריה:קשרי כדורגל לבנונים
קטגוריה:מוסלמים שיעים
קטגוריה:כדורגלני נבחרת לבנון
קטגוריה:כדורגלני גביע אסיה 2023
קטגוריה:ספורטאים זרים בעיראק
קטגוריה:לבנונים שנולדו ב-2001
רוברט בוז'ניק

**רוברט בוז'ניק** (בסלובקית: **Róbert Boženík** נולד ב-18 בנובמבר 1999 בטרחובה שבסלובקיה) הוא כדורגלן סלובקי המשחק בעמדת החלוץ בקבוצת סטוק סיטי ובנבחרת סלובקיה.

## קריירת מועדונים
בוז'ניק גדל במחלקות הנוער של FK טרחובה ומ.ש.ק. ז'ילינה. בשנת 2016 החל לשחק בקבוצת המילואים של מ.ש.ק. ז'ילינה בשנת 2017 החל לשחק בקבוצה הראשונה של המועדון במסגרת ליגת העל הסלובקית, ובסך הכל ערך 48 הופעות ליגה במדי המועדון, בהן הבקיע 16 שערים.

ב-27 בינואר 2020 חתם בוז'ניק על חוזה לארבע שנים וחצי בפיינורד מליגת העל ההולנדית. ב-1 בפברואר ערך את הופעת הבכורה שלו במועדון, בניצחון 3-0 על אמן במסגרת המחזור ה-21 בליגה לעונת 2019/2020. ב-16 בפברואר הבקיע את שער הבכורה שלו במועדון, בניצחון 4-3 על זוולה במסגרת המחזור ה-23 בליגה. הוא ערך 22 הופעות ליגה במועדון, בהן הבקיע שלושה שערים.

ב-30 באוגוסט 2021 הושאל בוז'ניק לפורטונה דיסלדורף מהבונדסליגה השנייה למשך עונת . הוא ערך 20 הופעות ליגה במהלך תקופת ההשאלה, בהן הבקיע שני שערים.

ב-13 ביולי 2022 הושאל בוז'ניק לבואבישטה מליגת העל הפורטוגלית למשך עונת . ב-11 ביולי 2023 חתם על חוזה קבוע לשלוש שנים במועדון. ב-14 באוגוסט כבש צמד בניצחון על בנפיקה ליסבון.

ב-24 ביולי 2025 חתם בוז'ניק בסטוק סיטי.

## קריירה בינלאומית
ב-7 ביוני 2019 ערך בוז'ניק את הופעת הבכורה שלו בנבחרת סלובקיה, בניצחון 5-1 על נבחרת ירדן במשחק ידידות. ב-9 בספטמבר 2019 הבקיע את שער הבכורה שלו בנבחרת, בניצחון 2-1 על נבחרת הונגריה במסגרת מוקדמות יורו 2020.

הוא נכלל בסגל נבחרת סלובקיה לטורניר יורו 2020 בשנת 2021, אך לא שיחק בטורניר. נכלל בסגל נבחרת סלובקיה ליורו 2024.

## קישורים חיצוניים

## הערות שוליים

קטגוריה:סלובקים
קטגוריה:חלוצי כדורגל סלובקים
קטגוריה:כדורגלני מ.ש.ק. ז'ילינה
קטגוריה:כדורגלני פיינורד
קטגוריה:כדורגלני פורטונה דיסלדורף
קטגוריה:כדורגלני בואבישטה
קטגוריה:כדורגלני סטוק סיטי
קטגוריה:כדורגלני נבחרת סלובקיה
קטגוריה:ספורטאים זרים בהולנד
קטגוריה:ספורטאים זרים בגרמניה
קטגוריה:ספורטאים זרים בפורטוגל
קטגוריה:ספורטאים זרים באנגליה
קטגוריה:כדורגלני יורו 2020
קטגוריה:כדורגלני יורו 2024
קטגוריה:סלובקים שנולדו ב-1999